Townes Van Zandt

**John Townes Van Zandt** (født 7. mars 1944 i Fort Worth i Texas i USA, død 1. januar 1997 i Smyrna i Tennessee), kjent som **Townes Van Zandt**, var en amerikansk musiker innen folk, blues og country og en viktig eksponent for *[[Alternative Country]].* Han skrev mange kjente sanger, som for eksempel «Pancho and Lefty», «For the Sake of the Song», «If I Needed You», «Tecumseh Valley», «Tower Song», «Rex's Blues» og «To Live Is to Fly», som alle anses som mesterverk innen amerikansk låtskriving. Hans musikalske stil beskrives som melankolsk med rik poetisk tekst.

## Liv og virke
### Bakgrunn
Han ble født i Fort Worth, Texas. Han var direkte etterkommer av Isaac Van Zandt, major og prominent leder i republikken Texas og en av grunnleggerne av Fort Worth. Van Zandt County i østre Texas ble oppkalt etter hans familie i 1848. Townes' foreldre var Harris Williams Van Zandt (1913–1966) og Dorothy Townes (1919–1983).

Townes Van Zandt flyttet i sin barndom og ungdom rundt i landet, i Texas (Midland, Montana (Billings), Colorado (Boulder) og Minnesota (Faribault). Til slutt tok han høyere skolegang i Houston.

### Musiker
Musikalsk var han inspirert av blant andre bluesmusikeren Lightnin' Hopkins og hadde alltid sangene hans på repertoiret. Tidlig i karrieren skrev han mange humoristiske sanger. Senere gikk han over til mørkere og mer bittersøte kjærlighetssanger og ballader, som «For the Sake of the Song» og «Tecumseh Valley».

For det meste opptrådte han for små, men mottakelige publikum i barer i Texas. Tomato Records gav ut et dobbelt konsert-album fra Old Quarter i Houston med opptak fra et slikt arrangement. Det inneholder hans mest populære sanger som «Lungs», «For the Sake of the Song», «Tecumseh Valley», «To Live Is To Fly», «If I Needed You», og hans mest berømte sang, grunnet utallige cover-versjoner av blant andre Emmylou Harris (1976) og Willie Nelson/Merle Haggard (1983): «Pancho and Lefty». Han fortsatte å skrive og opptre i sitt eget tempo på 1990-tallet. 

Mange artister har spilt inn coverversjoner eller opptrådt med hans sanger, bl.a.: Bob Dylan, Willie Nelson, Lyle Lovett, Merle Haggard, Norah Jones, Emmylou Harris, Counting Crows, Steve Earle, Rodney Crowell, Robert Earl Keen Jr., Nanci Griffith, Guy Clark, Wade Bowen, Gillian Welch, Richard Buckner, Pat Green, Colter Wall, Jason Isbell, Calvin Russell, Natalie Maines, Jason Molina, Kevin Morby, Stephen Duffy, Doc Watson, The Cowboy Junkies, Frank Turner, Rowland S. Howard, Cave In, Amenra og Marissa Nadler.

### Privatliv
Van Zandt giftet seg med Fran Peterson 25, august 1965. John Townes fikk en sønn, "J.T." Van Zandt II, 11. april 1969, i Houston. Paret skilte seg 16. januar 1970. 

Han ble sammen med Cindy Morgan i 1974 og de ble gift i 1978. De ble skilt 10. februar 1983 i Travis County, Texas. De hadde ingen barn.

Van Zandt's giftet seg for tredje gang med Jeanene Munsell. De traff hverandre 9. desember 1980, på en minnehøytidlighet for John Lennon. Da den dødssyke Dorothy Van Zandt fikk vite at hennes sønn hadde gjort Munsell gravid, forlangte hun at han skulle gifte seg med henne. sa han skilte seg fra sin andre hustru og giftet seg med Munsell 14. mars 1983. Deres første barn, William Vincent, ble født ti dager senere. Neste barn, Katie Belle, ble født 14. february 1992. Van Zandt og Munsell skilte seg 2. mai 1994. Likevel holdt de kontakten helt til Townes døde og Jeanene overtok styringen av eiendommen hans.

Like før sin død, hadde han begynt et forhold til Claudia Winterer fra Darmstadt i Tyskland. De to møttes i november 1995 under en av hans konserter i Hanau i Tyskland. Van Zandt fortalte venner at han hadde planer om å gifte seg med Winterer, men de to ble aldri forlovet.

Van Zandt led bl.a. av avhengighet av narkotika og alkohol og hadde den psykiatriske diagnosen bipolar lidelse. Som ung fikk han "Insulin sjokkterapi", som nå anses kun skadelig og fjernet mye av Van Zandts hukommelse. Ved minst en anledning satt an en dose heroin mens hans sønn J.T. var til stede og som da var bare åtte år.

I slutten av desember 1996 ble Van Zandt innlagt på sykehus for en hofteoperasjon. Han døde nyttårsdagen 1997 av hjerterytmeforstyrrelser på grunn av komplikasjoner etter operasjonen.

Van Zandt er husket som en stor låtskriver som etterlot seg en arv som har inspirert musikere. Josh Ritter hedret Van Zandt på sporet «Me & Jiggs» (fra albumet *Golden Age of Radio*) med tekstlinjen «Sitting on the porch playing Townes Van Zandt play guitar to burn off the hours». Steve Earle hedret Van Zandt på sin måte gjennom å beskrive ham som den største låtskriveren Texas hadde fostret, og ved å skrive «Fort Worth Blues» som et minne om natten da Van Zandt døde. Bob Dylan hedret Van Zandt ved å spille en av sangene hans på konsertene sine det året.

I 2016 ga Paal Flaata ut et album med bare Van Zandt sanger, *[[Come Tomorrow – Songs of Townes Van Zandt]].* En singel med sporet «Come Tomorrow», hvor Paal Flaata synger sammen med sin datter Maia Flaata, ble utgitt samme år.

## Diskografi (utvalg)
**Studioalbum**
* *For the Sake of the Song* (1968)
* *Our Mother the Mountain* (1969)
* *Townes Van Zandt* (1969)
* *Delta Momma Blues* (1970)
* *High, Low and In Between* (1971)
* *The Late Great Townes Van Zandt* (1972)
* *Flyin' Shoes* (1978)
* *At My Window* (1987)
* *The Nashville Sessions* (1993)
* *No Deeper Blue* (1994)

**Posthume album**
* *A Far Cry From Dead* (1999)
* *Texas Rain: The Texas Hill Country Recordings* (2001)
* *In the Beginning* (2003)
* *Sunshine Boy: The Unheard Studio Sessions & Demos 1971–1972* (2013)
* *Sky Blue* (2019)
* *Somebody Had to Write It* (2020)

**Singler**
* "Waiting Around to Die" / "Talking Karate Blues" (1968)
* "Second Lovers Song" / "Tecumseh Valley" (1969)
* "Come Tomorrow" / "Delta Mama Blues" (1971)
* "Greensboro Woman" / "Standin'" (1972)
* "If I Needed You" / "Sunshine Boy" (1972)
* "Honky Tonkin'" / "Snow Don't Fall" (1972)
* "Fraulein" / "Don't Let the Sunshine Fool Ya" (1972)
* "Pancho and Lefty" / "Heavenly Houseboat Blues" (1972)
* "Pancho and Lefty" / "If I Needed You" (1973)
* "Who Do You Love" / "Dollar Bill Blues" (1978)
* "When She Don't Need Me" / "No Place to Fall" (1978)
* "Dead Flowers" / "Fraulein" / "Racing in the Street" (1993) Tysk CD single
* "Riding the Range" / "Dirty Old Town" (1996)
* "Ain't Leavin' Your Love" (1999) – CD single
* "Snowin' on Raton" (2001) – CD single; fra "Texas Rain: The Texas Hill Country Recordings"
* "Highway Kind" (2002) – CD single

**Liveabum**
* *Live at the Old Quarter, Houston, Texas* (1977) – innspilt i juli 1973
* *Live and Obscure* (1987) – innspilt 1985
* *Down Home & Abroad* (2018) – innspilt 1985/1993
* *Rain on a Conga Drum: Live in Berlin* (1991) – innspilt oktober 1990
* *Rear View Mirror* (1993) – innspilt i Oklahoma 1978
* *Roadsongs* (1993) – innspilt sent på 1970-tallet og tidlig på 1980-tallet
* *Abnormal* (1996) – utgitt igjen i 1998 med 3 spor utbyttet med nye spor
* *The Highway Kind* (1997)
* *Documentary* (1997)
* *Last Rights* (1997) – en alternativ versjon av *Documentary*
* *Together at the Bluebird Café* (2001) – med Guy Clark og Steve Earle – innspilt i september 1995
* *In Pain* (1999) – innspilt 1994 og 1996*
* *Live at McCabe's* (2001) – innspilt i februar 1995
* *A Gentle Evening with Townes Van Zandt* (2002) – innspilt i november 1969
* *Absolutely Nothing* (2002) – innspilt 1991–1996
* *Acoustic Blue* (2003) – innspilt 1994 og 1996
* *Live at the Jester Lounge, Houston, Texas, 1966* (2004)
* *Rear View Mirror, Volume 2* (2004) – innspilt 1977–1980; (feilaktog på coveret som angir 1976–79)
* *Live at Union Chapel, London, England* (2005) – innspilt i april 1994
* *Houston 1988: A Private Concert* (2005)

*'Samlingsalbum**
* ''Last Rights: The Life & Times of Townes Van Zandt'' (1997)
* ''Masters'' (1997)
* ''Anthology: 1968–1979'' (1998)
* ''The Best of Townes Van Zandt'' (1999)
* ''Drama Falls Like Teardrops'' (2002)
* ''The Very Best of Townes Van Zandt: The Texan Troubadour'' (2002)
* ''Singer Songwriter'' (2002)
* ''Texas Troubadour'' (2002)
* ''The Great Tomato Singer/Songwriter Collection'' (2003)
* ''Legend'' (2003)
* ''Buckskin Stallion'' (2006)
* ''Sunshine Boy: The Unheard Studio Sessions & Demos'' (2013)

**Videoer*'
* *Heartworn Highways* (1981)
* *Be Here to Love Me* (2004)
* *Houston 1988: A Private Concert* (2004)
* *Townes Live in Amsterdam'' (2008) – innspilt 2. november 1991

## Referanser


## Eksterne lenker
* 
* 
* 
*